**Základná škola s materskou školou, Povina 323**

**Pokyny upravujúce podmienky základnej školy na obdobie do konca školského roku 2019/2020**

V zmysle Rozhodnutia ministra školstva, vedy, výskumu a športu Slovenskej republiky, hlavného hygienika Úradu verejného zdravotníctva Slovenskej republiky a zriaďovateľa Základnej školy s materskou školou, Povina 323 dňom **1.6.2020 otvárame** prevádzku základnej školy pre **žiakov 1. – 5. ročníka základnej školy (vrátane ŠKD)** a prevádzku **materskej školy pre deti predškolského veku** (pokyny pre prevádzku a vnútorný režim, podmienky na zaistenie bezpečnosti a ochranu zdravia v materskej škole budú zverejnené v osobitnom dokumente materskou školou)

**Postupné otvorenie materských a základných škôl bude významným krokom:**

- k znovuobnoveniu získaných návykov detí a žiakov vo vzťahu ku vzdelávaniu, obnoveniu prirodzeného socializačného prežívania detí a žiakov v rovesníckych skupinách spred obdobia mimoriadneho prerušenia prevádzky kvôli prevencii nákazy COVID-19,

- k oživeniu ekonomiky prostredníctvom možnosti zákonným zástupcom nastúpiť do práce,

- k zníženiu zaťaženia zákonných zástupcov,

- k odbremeneniu veľkej časti učiteľov, ktorí museli realizovať vyučovanie za špecifických a neštandardných podmienok.

**Prevádzka a vnútorný režim základnej školy do konca školského roku 2019/2020**

1. **Personálne zabezpečenie prevádzky základnej školy**

Výchovno-vzdelávaciu činnosť v určených skupinách žiakov zabezpečujú pedagogickí zamestnanci, spravidla triedni učitelia 1. – 5. ročníka, ako aj učitelia hlavných predmetov v 5. ročníku podľa stanoveného rozvrhu hodín.

Výchovno-vzdelávaciu činnosť v školskom klube detí v čase mimo vyučovania zabezpečujú vychovávateľky ŠKD v 2 oddeleniach, podľa možnosti zachovaných skupinách podľa záujmu detí a zákonných zástupcov.

Ostatné činnosti v škole (najmä upratovanie a stravovanie) zabezpečia nepedagogickí zamestnanci, podľa plánovaných opatrení a rozhodnutia relevantných úradov účinných od 1.6.2020.

1. **Organizácia výchovno-vzdelávacieho procesu**

(zriaďovateľ zabezpečí prevádzku vo svojej pôsobnosti maximálne na deväť hodín denne)

**Časové rozvrhnutie vyučovacích hodín a prestávok:**

**7,30 – 8,00 -** príchod do školy, ranný filter, dezinfekcia rúk, začlenenie sa do svojej skupiny

**8,00 – 8,45 -** 1. vyučovacia hodina

**8,45 –** **8,55 -** malá prestávka

**8,55 –** **9,40 -** 2. vyučovacia hodina

**9,40 –** **9,55 -** desiatová prestávka

**9,55 –** **10,40 -** 3. vyučovacia hodina

**10,40 –** **10,50 -** malá prestávka

**10,50 –** **11,35 -** 4. vyučovacia hodina

**Čas vymedzený na stravovanie:**

**11,30 – 13,00 -** účasť na stravovaní po jednotlivých skupinách (triedach) prihlásených stravníkov

**Čas vymedzený na činnosť ŠKD:**

**11,40 – 15,40 –** účasť detí na činnosti v ŠKD prihlásených v čase mimo vyučovania

1. **Týždenný rozvrh hodín a personálne zabezpečenie:**
2. **ročník:** vyučuje tr. učiteľ **Mgr. Jana Sidorová,** kmeňová učebňa 1. ročníka

|  |  |  |  |  |
| --- | --- | --- | --- | --- |
| **Deň / hodina** | **1.hodina** | **2.hodina** | **3.hodina** | **4.hodina** |
| **Pondelok** | **Slovenský jazyk**  **Čítanie/písanie** | **Matematika** | **Slovenský jazyk**  **Čítanie/písanie** | **Matematika – finančná gramotnosť** |
| **Utorok** | **Slovenský jazyk**  **Čítanie/písanie** | **Matematika** | **Slovenský jazyk**  **Čítanie/písanie** | **Matematika – finančná gramotnosť** |
| **Streda** | **Slovenský jazyk**  **Čítanie/písanie** | **Matematika** | **Prvouka** | **Slovenský jazyk**  **Čítanie** |
| **Štvrtok** | **Slovenský jazyk**  **Čítanie/písanie** | **Matematika** | **Slovenský jazyk**  **Čítanie/písanie** | **Matematika – finančná gramotnosť** |
| **Piatok** | **Slovenský jazyk**  **Čítanie/písanie** | **Anglický jazyk** | **Slovenský jazyk**  **Čítanie/písanie** | **Prvouka** |

1. **ročník:** vyučuje tr. učiteľ **Mgr. Jana Ďurčová,** kmeňová učebňa 2. ročníka

|  |  |  |  |  |
| --- | --- | --- | --- | --- |
| **Deň / hodina** | **1.hodina** | **2.hodina** | **3.hodina** | **4.hodina** |
| **Pondelok** | **Slovenský jazyk** | **Matematika** | **Slovenský jazyk** | **Prvouka** |
| **Utorok** | **Slovenský jazyk** | **Matematika** | **Slovenský jazyk** | **Slovenský jazyk** |
| **Streda** | **Slovenský jazyk** | **Matematika** | **Anglický jazyk** | **Slovenský jazyk** |
| **Štvrtok** | **Slovenský jazyk** | **Matematika** | **Prvouka** | **Slovenský jazyk** |
| **Piatok** | **Slovenská jazyk** | **Matematika** | **Slovenský jazyk** | **Slovenský jazyk** |

1. **ročník:** vyučuje tr. učiteľ **Mgr. Monika Šusteková, Mgr. Peter Lorenc (ANJ),** kmeňová učebňa 3. ročníka

|  |  |  |  |  |
| --- | --- | --- | --- | --- |
| **Deň / hodina** | **1. hodina** | **2. hodina** | **3. hodina** | **4. hodina** |
| **Pondelok** | **Anglický jazyk** | **Anglický jazyk** | **Anglický jazyk** | **Anglický jazyk** |
| **Utorok** | **Slovenský jazyk** | **Matematika** | **Čítanie** | **Vlastiveda** |
| **Streda** | **Slovenský jazyk** | **Matematika** | **Čítanie** | **Prírodoveda** |
| **Štvrtok** | **Slovenský jazyk** | **Matematika** | **Čítanie** | **Aktivity v prírode** |
| **Piatok** | **Slovenský jazyk** | **Matematika** | **Čítanie** | **Aktivity v prírode** |

Aktivity v prírode môžu byť náhradou telesnej výchovy, tvorba projektov alebo vychádzky.

1. **ročník:** vyučuje tr. učiteľ **Mgr. Iveta Plevková, Mgr. Petr Lorenc (ANJ),** kmeňová učebňa 4. ročníka

|  |  |  |  |  |
| --- | --- | --- | --- | --- |
| **Deň / hodina** | **1.hodina** | **2.hodina** | **3.hodina** | **4.hodina** |
| **Pondelok** | **Slovenský jazyk** | **Matematika** | **Čítanie** | **Vlastiveda** |
| **Utorok** | **Slovenský jazyk** | **Matematika** | **Čítanie** | **Prírodoveda** |
| **Streda** | **Slovenský jazyk** | **Matematika** | **Čítanie** | **Vlastiveda** |
| **Štvrtok** | **Slovenský jazyk** | **Matematika** | **Čítanie** | **Prírodoveda** |
| **Piatok** | **Anglický jazyk** | **Anglický jazyk** | **Anglický jazyk** | **Anglický jazyk** |

1. **ročník:** vyučujú učitelia uvedení pod tabuľkou, kmeňová učebňa 8. ročníka

|  |  |  |  |  |  |
| --- | --- | --- | --- | --- | --- |
| **Deň / hodina** | | **1.hodina** | **2.hodina** | **3.hodina** | **4.hodina** |
|  | |
| **Pondelok** | | **MAT** | **MAT** | **MAT** | **MAT** |
| **Utorok** | | **SJL** | **SJL** | **SJL** | **SJL** |
| **Streda** | | **ANJ** | **ANJ** | **ANJ** | **ANJ** |
| **Štvrtok** | | **DEJ** | **GEG** | **GEG** | **GEG** |
| **Piatok** | | **BIO** | **BIO** | **BIO** | **BIO** |
|  |  |  |  |  |  |
|  |  |  |  |  |  |
|  |  |  |  |  |  |
| **MAT** | **Mgr. Juraj Gregvorek** | | |  |  |
| **SJL** | **Mgr. Katarína Račáková Husárová** | | | |  |
| **ANJ** | **Mgr. Peter Lorenc** | | |  |  |
| **DEJ** | **Mgr. Martina Zajačková** | | |  |  |
| **GEG** | **Mgr. Martina Zajačková** | | |  |  |
| **BIO** | **Mgr. Ľubomír Kobeda** | | |  |  |

**Podmienky na zaistenie bezpečnosti a ochrany zdravia žiakov a zamestnancov**

1. **Základné odporúčania**

- žiakov rozdelí riaditeľ základnej školy na skupiny, v ktorých ich bude najviac 20,

- vytvorená skupina sa nebude meniť aj keď počet žiakov klesne,

- obsah a formu všetkých vzdelávacích a záujmových činností je nutné voliť tak, aby boli zaistené hygienicko-epidemiologické opatrenia,

- pedagogickí zamestnanci základnej školy v súlade s aktuálnymi hygienicko-epidemiologickými nariadeniami a podľa svojho uváženia a možností zabezpečia rozstupy medzi žiakmi pri výchovno-vzdelávacom procese.

1. **Zriaďovateľ**

-vydá pokyn riaditeľovi základnej školy na zabezpečenie dôkladného čistenia priestorov školy a dezinfekcie priestorov, pred otvorením po mimoriadnom prerušení prevádzky základnej školy, kvôli prevencii nákazy COVID-19,

- v spolupráci s riaditeľom základnej školy pre všetkých zamestnancov základnej školy a prevádzku zabezpečí dostatok dezinfekčných prostriedkov pre osobnú hygienu a dezinfekciu, ako aj osobné ochranné prostriedky,

- pre prevádzku základnej školy zabezpečí primerané množstvo bezdotykových teplomerov a zásobníkov na papierové utierky do umyvárni vrátane papierových utierok,

- v prípade podozrenia na ochorenie COVID – 19 v ZŠ bezodkladne rieši vzniknutú situáciu s miestne príslušným RÚVZ, zamestnancami základnej školy a zákonnými zástupcami.

**3. Riaditeľ**

- po dohode so zákonnými zástupcami zabezpečí, aby žiaci, s cieľom ochrany pred komunitným šírením ochorenia COVID – 19 v základnej škole, prichádzali a odchádzali len s osobami, ktoré so žiakom žijú v spoločnej domácnosti,

- zabezpečí každodenný ranný zdravotný filter, ranné meranie teploty žiakov každej skupiny povereným pedagogickým zamestnancom alebo iným zamestnancom bezdotykovým teplomerom pri vstupe do základnej školy.

**4. Zákonný zástupca**

- zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie rozstupov, dezinfekcia rúk),

- zabezpečí pre svoje dieťa každý deň dve rúška a papierové jednorazové vreckovky,

- dodržiava pokyny riaditeľa školy, ktoré upravujú podmienky prevádzky základnej školy do konca školského roku 2019/2020,

- predkladá pri prvom nástupe žiaka do základnej školy, alebo po každom prerušení dochádzky žiaka do základnej školy v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha),

- v prípade, že u dieťaťa je podozrenie alebo potvrdené ochorenie na COVID – 19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

**5. Opatrenia školy kvôli prevencii nákazy COVID – 19**

- pri ceste do školy sa sprevádzajúce osoby a žiaci riadia opatreniami ÚVZ SR a pokynmi RÚVZ. Sprevádzajúce osoby sa vo vnútorných priestoroch školy nepohybujú,

- odporúčame minimalizovanie zhromažďovania osôb pred základnou školou. Základná škola si zabezpečí organizáciu pohybu osôb pred svojimi vnútornými a vonkajšími priestormi tak, aby sa minimalizoval kontakt medzi osobami,

- základná škola v spolupráci so zriaďovateľom zabezpečí každodenný ranný zdravotný filter, ranné meranie teploty žiakov každej skupiny a dezinfekciu rúk všetkých osôb pri vstupe do budovy, a to dezinfekčným prostriedkom vhodne umiestneným,

- zákonný zástupca predkladá pri prvom nástupe žiaka do základnej školy, alebo po každom prerušení dochádzky v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie,

- žiak si na určené miesto odloží rezervné rúško (pre prípad znečistenia svojho používaného rúška),

- žiak si odchádza umyť ruky bežným spôsobom, ktorý je v súlade s aktuálnymi hygienicko-epidemiologickými nariadeniami,

- žiak nosí rúško všade vo vnútorných priestoroch základnej školy, okrem svojej skupiny v interných a externých priestoroch školy, kde prebieha výchovno-vzdelávací proces,

- nepedagogický zamestnanec školy nosí rúško alebo ochranný štít. Pedagogickí zamestnanci majú odporučené nenosiť rúško pri výkone výchovno-vzdelávacieho procesu, v ostatných prípadoch nosia rúško alebo ochranný štít,

- v miestnosti, v ktorej sa zdržuje skupina, je zabezpečené časté a intenzívne vetranie,

- odporúčame organizovať aktivity tak, aby bolo možné väčšiu časť dňa tráviť vonku či už v areáli školy, alebo mimo neho podľa podmienok školy. V externom prostredí odporúčame vykonávať aj telesno-výchovné aktivity, nie vo vnútornom prostredí telocvične,

- základná škola opakovane upozorňuje žiakov na dodržiavanie hygienických pravidiel pri kašľaní a kýchaní,

- presuny skupín žiakov, pohyb po chodbách, návštevu toaliet či spoločných priestorov je nutné organizovať tak, aby boli minimalizované kontakty ako medzi skupinami, tak jednotlivcami, vrátane zamestnancov školy,

- podľa miestnych podmienok sa skupiny žiakov intervalovo striedajú alebo je určený pre jednotlivé skupiny oddelený priestor,

- toalety musia byť vybavené mydlom v dávkovači a jednorazovými papierovými utierkami pre bezpečné osušenie rúk. Odporúčame nepoužívať textilné uteráky,

- upratovanie a dezinfekcia toaliet prebieha minimálne dva krát denne a podľa potreby,

- upratovací personál musí byť informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov,

- dôkladné čistenie všetkých miestností, v ktorých sa žiaci, pedagogickí zamestnanci a ďalší zamestnanci školy nachádzajú, sa musí vykonávať najmenej raz denne,

- dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne dvakrát denne a podľa potreby,

- odporúčame zabezpečiť smetné koše tak, aby nebol nutný fyzický kontakt rúk s košom pri zahadzovaní odpadkov.

**6. Stravovanie**

- podľa miestnych podmienok, počtu žiakov a personálu je možné zabezpečovať školské stravovanie v bežnej podobe. Pre externých stravníkov musí mať školská jedáleň zriadené výdajné okienko tak, aby sa eliminovali kontakty s internými stravníkmi,

- výdaj jedla je potrebné uskutočniť do troch hodín od jeho prípravy, inak môže dôjsť k jeho znehodnoteniu,

- v prípade stravovania v jedálni základnej školy odporúčame stravovanie tak, aby sa skupiny žiakov nepremiešavali,

- stravu vydáva personál spolu s čistým príborom. Žiaci si sami jedlo a pitie nedokladajú a neberú si ani príbory,

- pri príprave jedál a pri vydávaní jedál je nutné dodržiavať bežné hygienické pravidlá.

**7. Pri podozrení na ochorenie**

- nikto s príznakmi infekcie dýchacích ciest, ktoré by mohli zodpovedať známym príznakom COVID – 19 nesmie vstúpiť do priestorov základnej školy (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, infekcia dýchacích ciest ...),

- ak žiak v priebehu dňa vykazuje niektorý z možných príznakov COVID – 19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 základná škola informuje príslušný RÚVZ tak, ako je to v prípade iných infekčných ochorení,

- ak sa u zamestnanca základnej školy objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

V Povine, 25 .5.2020 Mgr. Ľubomír Kobeda

riaditeľ školy